ঢাকা উত্তর সিটি কর্পোরেশন (ডিএনসিসি) উপ নির্বাচনকে সামনে রেখে আওয়ামী লীগের সম্ভাব্য প্রার্থী হিসাবে একাই নির্বাচনী মাঠ চষে বেড়াচ্ছেন মোহাম্মদ আতিকুল ইসলাম। ক্ষমতাসীন দলের পক্ষ থেকে আনুষ্ঠানিকভাবে কোনো ঘোষণা না আসলেও আতিক আ.লীগের সর্বোচ্চ পর্যায় থেকে সবুজ সংকেত পেয়েই মাঠে নেমেছেন বলে দাবি তার। তবে সংসদের বাইরে থাকা প্রধান রাজনৈতিক শক্তি বিএনপির সম্ভাব্য প্রার্থী হিসাবে তাবিথ আওয়ালের নাম তার বাবা আব্দুল আওয়াল মিন্টু ঘোষণা করলেও নির্বাচনী প্রচারণায় নামেননি তিনি।